Класификация на информацията:
Ниво 0, TLP-WHITE
МИНИСТЕРСТВО НА ЗЕМЕДЕЛИЕТО И ХРАНИТЕ
Проект

Наредба за изменение и допълнение на Наредба № 22 от 2012 г. за условията и реда за определяне на средствата за работната заплата в държавните предприятия по чл. 163 от Закона за горите и в техните териториални поделения (обн., ДВ, бр. 101 от 2012 г.)

§ 1. Член 4 се отменя.

[bookmark: _Hlk237276003]§ 2. В чл. 6, ал. 1, т. 4 се отменя. 

§ 3. В чл. 9, ал. 1 се изменя така:
[bookmark: _Hlk237276161]„(1) Възнагражденията на директорите на териториалните поделения се определят тримесечно на база 250 % от средната основна работна заплата за държавното предприятие, въз основа на резултатите за отчетното тримесечие, оценени по показателите и критериите съгласно приложението.“ 

§ 4. В чл. 10, ал. 1 се правят следните изменения:
1. В т. 1 думите „средната брутна работна заплата“ се заменят със „средното възнаграждение“, а накрая се добавя „когато държавното предприятие е на счетоводна печалба, и в размер на 180 %, когато държавното предприятие е на счетоводна загуба“;
2. В т. 2 думата „брутна“ се заменя с „основна“, а накрая се добавя „когато държавното предприятие е на счетоводна печалба, и в размер на 90 %, когато държавното предприятие е на счетоводна загуба“.

§ 5. Член 11 се отменя.

§ 6. В допълнителната разпоредба, в § 1 се създават т. 5 и 6:
„5. „Средна основна работна заплата за държавното предприятие“ е средноаритметичната заплата, определена спрямо основните възнаграждения на заетите лица по трудово правоотношение за съответното тримесечие в териториалните поделения на държавното предприятие, без работниците, получаващи възнаграждения според изработеното.
6. „Счетоводна печалба/счетоводна загуба“ е отчетеният за съответното тримесечие финансов резултат на териториалното поделение/държавното предприятие, определен въз основа на счетоводните данни за периода, коригиран с положителните или отрицателните ефекти от операции и сделки, които са еднократни, необичайни или извънредни по своя характер, не са свързани с обичайната дейност и не произтичат от управленски решения или действия на териториалното поделение/държавното предприятие.“

§ 7. Създава се приложение към чл. 9, ал. 1. 
„Приложение
към чл. 9, ал. 1
Показатели и критерии 
за определяне на възнагражденията на директорите на ТП на ДП
	№ по ред
	Показатели
	Критерии
	Процент

	1.
	Процентно изпълнение за отчетното тримесечие на планираните годишни приходи по финансовия план
	1.1.
	под 10%
	-10%

	
	
	1.2.
	над 10% до 12% 
	-6%

	
	
	1.3.
	над 12% до 14% 
	-2%

	
	
	1.4.
	над 14% до 17% 
	0%

	
	
	1.5.
	над 17% до 20% 
	2%

	
	
	1.6.
	над 20% до 23% 
	4%

	
	
	1.7.
	над 23% до 25% 
	6%

	
	
	1.8.
	над 25% 
	10%

	2.
	Оптимизация на административно управленските разходи за отчетното тримесечие спрямо планираните по финансовия план
	2.1.
	По -1% за всеки 5 000 евро превишение на планираните разходи, но не повече от 10% 
	от -1% 
до -10%

	
	
	2.2.
	По 1% за всеки 5 000 евро оптимизирани разходи, но не повече от 10% 
	от 1% 
до 10%

	3.
	Текущо финансово състояние към отчетното тримесечие и изменение на финансовия резултат спрямо предходното тримесечие
	3.1.
	По 1% за всеки 10 000 евро отчетен финансов резултат печалба или 
по -1% за всеки 10 000 евро отчетен финансов резултат загуба, но не по-малко от -10% и не повече от 10% 
	от -10% 
до 10%

	
	
	3.2.
	По 1% за всеки 10% изменение на финансовия резултат спрямо предходното тримесечие, но не 
по-малко от -10% и не повече от 10% 
	от -10% 
до 10%

	4.
	Липса на просрочени вземания и задължения
	4.1.
	Липса на просрочени вземания от клиенти по договори, непогасени в 12-месечен срок след датата на падежа
	5%

	
	
	4.2.
	Липса на просрочени задължения към доставчици, непогасени в 12-месечен срок след датата на падежа
	5%

	5.
	Процентно изпълнение за отчетното тримесечие на планираната годишна реализация на дървесина по финансовия план 
	5.1.
	под 15%
	-10%

	
	
	5.2.
	над 15% до 16%  
	-8%

	
	
	5.3.
	над 16% до 17%  
	-6%

	
	
	5.4.
	над 17% до 18% 
	-4%

	
	
	5.5.
	над 18% до 19% 
	-2%

	
	
	5.6.
	над 19% до 20% 
	0%

	
	
	5.7.
	над 20% до 21% 
	2%

	
	
	5.8.
	над 21% до 22% 
	4%

	
	
	5.9.
	над 22% до 23% 
	6%

	
	
	5.10.
	над 23% до 25% 
	8%

	
	
	5.11.
	над 25%
	10%

	6.
	Изпълнение на предвидените по финансовия план горскостопански дейности и дейности за опазване на горите от пожари с натрупване
	6.1.
	Средно изпълнение на планираните дейности по залесяване и стопанисване: залесяване, попълване и отглеждане на култури, подпомагане на естественото възобновяване, отгледни сечи без материален добив и кастрене – по 1% за всеки 15% средно изпълнение и 7% над 90%
	от 0%
до 7%

	
	
	6.2.
	Липса на разсадниково производство
	0%

	
	
	6.3.
	Разсадниково производство от 10 до 
100 хил. бр. фиданки/год.
	4%

	
	
	6.4.
	Разсадниково производство 
над 100 хил. бр. фиданки/год.
	7%

	
	
	6.5.
	Изпълнение на предвидените минерализовани ивици – по 1% за всеки 15% изпълнение на планираните по ФП
	от 0% 
до 6%

	7.
	Приходи от ловностопанска дейност или от странична дейност с натрупване
	7.1.
	По 1% за всеки 10 000 евро, но не повече от 20% 
	от 0% 
до 20%


“
Заключителна разпоредба

§ 8. Наредбата влиза в сила от деня на обнародването ѝ в „Държавен вестник“.

ПЛАМЕН АБРОВСКИ

Министър на земеделието и храните


